Ivan Gajan

Ivan Gajan (* 2. september 1958, Žilina† 8. marec 2025)http://www.osobnosti.sk/index.php?os=zivotopis&ID=5857 bol významný slovenský klavirista.

 Životopis 
Od roku 1972 do roku 1977 študoval na Konzervatóriu v Žiline v triede Antona Kalláya. Počas štúdia získal niekoľko ocenení z národných a medzinárodných klavírnych súťaží. V rokoch 1974 a 1975 sa opakovane zúčastnil Medzinárodnej súťaže F. Chopina v Mariánských Lázňach, kde získal 3. cenu (1974) a 2. cenu (1975). V roku 1976 sa zúčastnil súťaže Beethovenov hradec, kde získal 1. cenu. V roku 1977 získal titul absolútneho víťaza na Súťaži študentov slovenských konzervatórií.

Od roku 1977 do roku 1982 študoval na Moskovskom štátnom konzervatóriu (v Rusku je konzervatórium vysoká škola) u významných ruských pedagógov Stanislava Nejgauza, Viery Gornostajevovej a Eleny Richter. Počas štúdia sa zúčastnil Medzinárodnej klavírnej súťaže Roberta Schumanna v Zwickau, kde ako finalista získal 6. cenu a titul laureáta (1981).

Pedagogicky pôsobil na Vysokej škole múzických umení v Bratislave a na Janáčkovej akadémií múzických umení v Brne.

 Referencie 

 Externé odkazy 
 Ivan Gajan na webe Hudobného centra
 profil na stránke www.osobnosti.sk

Kategória:Slovenskí klaviristi
Kategória:Slovenskí vysokoškolskí pedagógovia
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Absolventi konzervatórií na Slovensku
Kategória:Osobnosti zo Žiliny